สาวกชาเขียวต้องไม่พลาด
บอกก่อนเลยค่ะว่าส่วนตัสอ้อเป็นคนชอบชาเขียว ขนม ไอศครีม แต่ไม่ชอบให้มันหวานเกินไป
แล้วร้านนี้ก็ตอบโจทย์อ้อได้อย่างมาก

เมื่อหลายอาทิตย์ก่อน เดินผ่านทางร้าน เล็งไว้แล้วว่าออกมาจากร้านข้าวจะมาทาน พอเดินออกมาเจิคนเต็มไปหมดเลย ต้องรอ20นาทีแล้วพอดีวันนั้นรีบเลยไม่ได้
รอบนี้ช่วงเย็นๆของวันอาทิตย์ มากะแม่ คิดดูสิแม่ยังร้องอยากกินเลย ถึงเค้าเตอร์  พนักงานบอก รอคิวเดียวก็สั่งสิคะ 5555555

เมนูอลังการมาก มีอ๊อฟชั่นให้เลือกเต็มไปหมด ส่วนใหญ่จะเป็นสไตล์พาร์เฟต์
แต่ด้วยความรู้ด้านขนมนอกของแม่นั้นต่ำมาก นางก็สั่ง ชาเขียว ซอฟไอศครีม ไข่มุกน้ำผึ้ง ราคา 75 เพราะว่าดูsimple ตรงจุดขาย และไม่เสี่ยงต่อเบาหวาน

กลับมารอคิวที่โต๊ะ ระหว่างนั้นก็แอบได้ยินโต๊ะอื่นบ่นอร่อยเนอะ รอซักพักก็มาเสิร์ฟ
อร่อยค่ะ ไม่หวาน ออกไปทางจืดไปหน่อยนึง (ปกติจะต้องบอกตลอดว่าไม่หวานนะคะ อันนี้ลืม) 
ทานกับซอฟครีมรสเข้มข้นเข้ากันดี๊ดี
ไข่มุกถือว่าธรรมดา ไม่ได้รสชาติน้ำผึ่งหรือหวานอะไรมากมาย พอทานด้วยกันรวมๆแล้วบาลานซ์รสชาติเข้ากันไปอีก

อร่อยมาก ชอบค่ะ ถึงจะไม่ถึงกะที่สุด แต่ก็ดีมากๆแล้ว ไปทานกันนะคะ